Document ID: /fineweb-2-swissfilter-quality_10-filterrobots/filtered/02038.jsonl.gz/5562

En il Tessin ha la polizia chattà la sonda en damaun in um mort ch'era sparì durant ina tura da canyoning en la Val Lodrino. L'um da 48 onns da la Lituania era la gievgia da viadi cun 8 ulteriuras persunas sin l'aual Lodrino tranter Biasca e Bellinzona. Suenter ch'el è svanì andetgamain han ils auters alarmà la polizia. La tschertga immediata da l'um sparì era senza success.
Ord l'archiv:
En Svizra hai adina puspè dà accidents da canyoning. La pli gronda disgrazia è stada il 1999, cura che 21 persunas èn najadas en il Saxeten-bach en la Part Sura Bernaisa.